Panara

Panara er en slekt av dagsommerfugler som tilhører familien Riodinidae.

 Utseende 
Middelsstore, kraftige, mørke sommerfugler. Oversiden er svart med et bredt, oransje tverrbånd i forvingen, noen ganger også med et smalere bånd på bakvingen.

 Levevis 
Disse sommerfuglene lever i tropisk og subtropisk skog, blant annet tropisk regnskog og tåkeskog. De besøker gjerne blomster, særlig hjortetrøst-slekten (Eupatorium) og suger også til seg væske fra fugleskitt. Ingenting er kjent om larvenes biologi.

 Utbredelse 
Slekten er utbredt i Sør-Amerika. Fire av de fem kjente artene er bare kjent fra Brasil, den femte er videre utbredt fra Guyana til Bolivia, i området drenert av elvene Orinoco og Amazonas.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Riodinini 
 Slekten Panara Doubleday, 1847
 Panara aureizona Butler, 1874 – Brasil
 Panara jarbas (Drury, 1782) – Brasil
 Panara ovifera Seitz, 1913 – Brasil
 Panara phereclus (Linnaeus, 1758) – Fransk Guyana, Guyana, Brasil, Peru og Bolivia
 Panara soana Hewitson, 1875 – Brasil

 Kilder 
 Brower, A.V.Z. (2011) Panara på Tree of life 
 Callaghan, C.J. (1995) A review of the genus Panara Doubleday, 1847 (Riodinidae) in southeast Brazil, with a description og two new subspecies. Journal of Research in the Lepidoptera 34: 21-38.
 Markku Savela's Lepidoptera and some other life forms: Sjekkliste over artene. Hentet 1.2. 2012.

 Eksterne lenker 


Kategori:Riodinidae
Kategori:Sommerfugler formelt beskrevet i 1847
Kategori:Dyr formelt beskrevet av Henry Doubleday